พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยราชภัฏยะลาพ.ศ. ๒๕๕๕ ภูมิพลอดุลยเดชป.ร.ให้ไว้ ณวันที่ ๑๕ พฤศจิกายน พ.ศ. ๒๕๕๕เป็นปีที่ ๖๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏยะลาอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยกับมาตรา ๕๖ วรรคสอง และมาตรา ๖๐ วรรคสอง แห่งพระราชบัญญัติมหาวิทยาลัยราชภัฏ พ.ศ.๒๕๔๗ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏยะลา พ.ศ. ๒๕๕๕มาตรา ๒[๑]พระราชกฤษฎีกานี้ให้ใช้บังคับตั้งแต่วันที่ ๑ มกราคม พ.ศ. ๒๕๕๕ เป็นต้นไปมาตรา ๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏยะลาดังต่อไปนี้(๑) สาขาวิชาการแพทย์แผนไทย มีปริญญาสามชั้น คือ(ก) เอก เรียกว่า การแพทย์แผนไทยดุษฎีบัณฑิต ใช้อักษรย่อ พท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า การแพทย์แผนไทยมหาบัณฑิต ใช้อักษรย่อ พท.ม.(ค) ตรี เรียกว่า การแพทย์แผนไทยบัณฑิต ใช้อักษรย่อ พท.บ.(๒) สาขาวิชาการศึกษา มีปริญญาสามชั้น คือ(ก) เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตรมหาบัณฑิต ใช้อักษรย่อ ค.ม.(ค) ตรี เรียกว่า ครุศาสตรบัณฑิต ใช้อักษรย่อ ค.บ.(๓) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๔) สาขาวิชานิเทศศาสตร์ มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๕) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๖) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๗) สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก) เอก เรียกว่า ศิลปดุษฎีบัณฑิต ใช้อักษรย่อ ศล.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปมหาบัณฑิตใช้อักษรย่อ ศล.ม.(ค) ตรี เรียกว่า ศิลปบัณฑิตใช้อักษรย่อ ศล.บ.(๘) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๙) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ครุยวิทยฐานะของมหาวิทยาลัยราชภัฏยะลา มีดังต่อไปนี้(๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าพอประมาณ หลังจีบ ตัวเสื้อผ่าอกตลอดมีแถบกำมะหยี่สีเทา กว้าง ๖ เซนติเมตร และถัดจากแถบกำมะหยี่สีเทาออกไปมีแถบกำมะหยี่สีชมพู กว้าง ๒ เซนติเมตร เย็บติดเป็นสาบตลอดด้านหน้าทั้งสองข้างกึ่งกลางแถบกำมะหยี่สีเทาทั้งสองข้าง ทาบแถบกำมะหยี่สีประจำสาขาวิชา กว้าง ๒เซนติเมตร แขนเสื้อกว้างและยาวตกข้อมือ ปลายแขนปล่อยตอนกลางแขนทั้งสองข้างมีแถบกำมะหยี่สีดำ กว้าง ๕ เซนติเมตร ยาว ๓๘ เซนติเมตรขลิบริมด้วยกำมะหยี่สีเทา กว้าง ๐.๕ เซนติเมตร พับปลายแถบเป็นมุมแหลมจำนวนสามแถบติดเรียงกัน ระยะห่างระหว่างแถบ ๕ เซนติเมตรประดับตราสัญลักษณ์มหาวิทยาลัย ทำด้วยโลหะดุนนูนสีเงิน สูง ๔ เซนติเมตร กว้าง ๓.๕เซนติเมตร บนแถบกำมะหยี่ สีประจำสาขาวิชาด้านหน้าอกทั้งสองข้างมีผ้าคล้องคอทำด้วยผ้าหรือแพรสีดำเช่นเดียวกับเสื้อด้านนอกตอนปลายของผ้าคล้องคอขลิบริมด้วยกำมะหยี่สีชมพูกว้าง ๒.๕ เซนติเมตร ริมหนึ่งและขลิบริมด้วยกำมะหยี่สีประจำสาขาวิชา กว้าง ๘เซนติเมตร อีกริมหนึ่ง ด้านในของผ้าคล้องคอทำด้วยผ้าต่วนหรือแพรสีเทา(๒) ครุยประกาศนียบัตรบัณฑิตชั้นสูง เช่นเดียวกับครุยดุษฎีบัณฑิตเว้นแต่แถบกำมะหยี่สีดำตอนกลางแขนทั้งสองข้างมีจำนวนสองแถบครึ่งและตอนปลายของผ้าคล้องคอ ขลิบริมด้วยกำมะหยี่สีชมพู กว้าง ๒ เซนติเมตร(๓) ครุยมหาบัณฑิต เช่นเดียวกับครุยดุษฎีบัณฑิตเว้นแต่แถบกำมะหยี่สีดำตอนกลางแขนทั้งสองข้างมีจำนวนสองแถบและตอนปลายของผ้าคล้องคอขลิบริมด้วยกำมะหยี่สีชมพู กว้าง ๒ เซนติเมตร(๔) ครุยประกาศนียบัตรบัณฑิต เช่นเดียวกับครุยมหาบัณฑิตเว้นแต่แถบกำมะหยี่สีดำตอนกลางแขนทั้งสองข้างมีจำนวนหนึ่งแถบครึ่งและตอนปลายของผ้าคล้องคอขลิบริมด้วยกำมะหยี่สีชมพู กว้าง ๑.๕ เซนติเมตร(๕) ครุยบัณฑิต เช่นเดียวกับครุยมหาบัณฑิต เว้นแต่แถบกำมะหยี่สีดำตอนกลางแขนทั้งสองข้างมีจำนวนหนึ่งแถบและตอนปลายของผ้าคล้องคอขลิบริมด้วยกำมะหยี่สีชมพู กว้าง ๑.๕ เซนติเมตรมาตรา ๕เข็มวิทยฐานะของมหาวิทยาลัยราชภัฏยะลามีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีเงิน สูง ๔ เซนติเมตรกว้าง ๓.๕ เซนติเมตรมาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย ผู้บริหาร และคณาจารย์ของมหาวิทยาลัยราชภัฏยะลามีดังต่อไปนี้(๑) นายกสภามหาวิทยาลัยและอธิการบดีครุยทำด้วยผ้าหรือแพรสีน้ำเงินเข้มเย็บเป็นเสื้อคลุมยาวเหนือข้อเท้าพอประมาณหลังจีบ ตัวเสื้อผ่าอกตลอด มีแถบกำมะหยี่สีดำ กว้าง ๘ เซนติเมตรเย็บติดเป็นสาบตลอดด้านหน้าทั้งสองข้างและโอบรอบคอเสื้อแขนเสื้อกว้างและยาวตกข้อมือ ปลายแขนปล่อยตอนกลางแขนทั้งสองข้างมีแถบกำมะหยี่สีเทา กว้าง ๕ เซนติเมตร ยาว ๓๘ เซนติเมตรพับปลายแถบเป็นมุมแหลม จำนวนสี่แถบติดเรียงกัน ระยะห่างระหว่างแถบ ๕ เซนติเมตรมีผ้าคล้องคอทำด้วยผ้าหรือแพรสีนํ้าเงินเข้มเช่นเดียวกับเสื้อด้านนอกตอนปลายของผ้าคล้องคอขลิบริมด้วยกำมะหยี่สีชมพู กว้าง ๒.๕ เซนติเมตรริมหนึ่ง และขลิบริมด้วยกำมะหยี่สีเทา กว้าง ๘ เซนติเมตร อีกริมหนึ่งด้านในของผ้าคล้องคอทำด้วยผ้าต่วนหรือแพรสีชมพูให้มีสายสร้อยประกอบครุยประจำตำแหน่งนายกสภามหาวิทยาลัยและอธิการบดีทำด้วยโลหะสีทองประกอบด้วยตราสัญลักษณ์มหาวิทยาลัยกึ่งกลางสายสร้อยมีตราสัญลักษณ์มหาวิทยาลัยทำด้วยโลหะฉลุสีทอง สูง ๕ เซนติเมตรกว้าง ๓.๕ เซนติเมตร ประดับระหว่างไหล่ทั้งสองข้าง(๒) กรรมการสภามหาวิทยาลัย เช่นเดียวกับนายกสภามหาวิทยาลัยและอธิการบดีเว้นแต่ไม่มีสายสร้อยประดับ และมีตราสัญลักษณ์มหาวิทยาลัยทำด้วยโลหะดุนนูนสีทองสูง ๔ เซนติเมตร กว้าง ๓.๕ เซนติเมตร ติดบนแถบกำมะหยี่สีดำด้านหน้าอกทั้งสองข้าง(๓) รองอธิการบดี ผู้ช่วยอธิการบดี คณบดี ผู้อำนวยการหัวหน้าส่วนราชการ หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะและผู้อำนวยการสำนักงานอธิการบดี เช่นเดียวกับกรรมการสภามหาวิทยาลัยเว้นแต่แถบด้านหน้าทั้งสองข้างเป็นแถบกำมะหยี่สีชมพู กว้าง ๖ เซนติเมตรและถัดจากแถบกำมะหยี่สีชมพูออกไปมีแถบกำมะหยี่สีเทา กว้าง ๒ เซนติเมตร เย็บติดเป็นสาบตลอดด้านหน้าทั้งสองข้างและมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๔ เซนติเมตร กว้าง ๓.๕เซนติเมตร ติดบนแถบกำมะหยี่สีชมพูด้านหน้าอกทั้งสองข้าง(๔) คณาจารย์ เช่นเดียวกับผู้บริหารใน (๓)เว้นแต่ตราสัญลักษณ์มหาวิทยาลัยทำด้วยโลหะดุนนูนสีเงิน สูง ๔ เซนติเมตร กว้าง ๓.๕เซนติเมตรมาตรา ๗[๓] สีประจำสาขาวิชา มีดังต่อไปนี้(๑) สาขาวิชาการแพทย์แผนไทย สีเขียว(๒) สาขาวิชาการศึกษา สีฟ้า(๓) สาขาวิชานิติศาสตร์ สีขาว(๔) สาขาวิชานิเทศศาสตร์ สีน้ำเงิน(๕) สาขาวิชาบริหารธุรกิจ สีชมพู(๖) สาขาวิชารัฐประศาสนศาสตร์ สีน้ำตาล(๗)สาขาวิชาวิจิตรศิลป์และประยุกต์ศิลป์ สีแดงเลือดนก(๘) สาขาวิชาวิทยาศาสตร์ สีเหลือง(๙) สาขาวิชาศิลปศาสตร์ สีแสดมาตรา ๘ให้มหาวิทยาลัยราชภัฏยะลาจัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏยะลา (ฉบับที่ ๒) พ.ศ. ๒๕๕๖[๔]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏยะลาได้เปิดสอนสาขาวิชาการแพทย์แผนไทยและสาขาวิชานิติศาสตร์เพิ่มขึ้น สมควรกำหนดปริญญาในสาขาวิชาและอักษรย่อสำหรับสาขาวิชารวมทั้งสีประจำสาขาวิชาสำหรับสาขาวิชาดังกล่าว จึงจำเป็นต้องตราพระราชกฤษฎีกานี้ปริยานุช/ผู้จัดทำ๒๖ พฤศจิกายน๒๕๕๕ปณตภร/ผู้ตรวจ๔ ธันวาคม ๒๕๕๕ณัฐพร/ปรับปรุง๒๔ กุมภาพันธ์ ๒๕๕๗[๑] ราชกิจจานุเบกษาเล่ม ๑๒๙/ตอนที่ ๑๐๙ ก/หน้า ๑/๒๓ พฤศจิกายน ๒๕๕๕[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยราชภัฏยะลา (ฉบับที่ ๒) พ.ศ. ๒๕๕๖[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยราชภัฏยะลา (ฉบับที่ ๒) พ.ศ. ๒๕๕๖[๔] ราชกิจจานุเบกษาเล่ม ๑๓๐/ตอนที่ ๑๒๐ ก/หน้า ๑๔/๑๙ ธันวาคม ๒๕๕๖